เป็นแผลบริเวณเส้นสองสลึง โดนน้ำแสบ จับแล้วแสบ แต่โดนน้ำเกลือล้างไม่เป็นอะไร ลักษณะเป็นริมแข็งๆ ไม่มีหนอง แต่เหมือนลักษณะเป็นหลุมลงไป แดง ลักษณะแผล เป็นไปตามภาพ ที่ลงลิงค์ครับ ต้องไปหา หรือ มียาทา หรือ ยากินอะไรบ้าง นะครับ 
สวัสดีค่ะ อาการเป็นแผลตรงบริเวณเส้นสองสลึงที่อวัยวะเพศชาย โดนน้ำแสบ จับแล้วแสบ ดังในรูปนั้น อาจจะเป็นแผลจากการติดเชื้อเริมที่อวัยวะเพศ อาจจะมีตุ่มน้ำแล้วเปลี่ยนเป็นรอยถลอกแดงๆ แสบได้ สาเหตุอื่นๆเช่น แผลริมอ่อนจากการติดโรคติดต่อทางเพศสัมพันธ์ที่เป็นเชื้อแบคทีเรีย แผลจากการถลอกหรือเสียดสีแล้วเกิดการอักเสบหรือติดเชื้อตามมาจนเป็นตุ่มนูน การติดเชื้อราที่อวัยวะเพศซึ่งจากในรูป เป็นตุ่มชัดเจน ถ้าเจ็บ แสบด้วย ควรไปพบแพทย์เพื่อนำตัวอย่างจากรอยโรคไปตรวจหาเชื้อต่างๆเช่นเชื้อเริม หรือเชื้อแบคทีเรียร่วมด้วยต่อไปการรักษาควรรักษาให้ตรงกับโรคที่เป็น ยาฆ่าเชื้อหรือยาต้านไวรัสควรใช้ภายใต้การดูแลของแพทย์หลังได้วินิจฉัยที่แน่ชัดขึ้นแล้ว ตอนนี้งดการมีเพศสัมพันธ์ ใช้น้ำเปล่าสะอาดล้างเบาๆภายนอกได้